Apollodoros

Apollodoros fra Athen (gresk Ἀπoλλόδωρoς) (født ca 180 f.Kr., død etter 120 f.Kr) var en gresk forfatter og historiker fra AthenEncyclopædia Britannica - Apollodorus. Han var sønn av AsklepiadesDictionary of Greek and Roman biography and mythology, ed. by W. Smith.

Apollodoros bedrev dels filosofiske og dels grammatiske studier, men ble mest kjent som en formidler av mytologi og historie. Han var elev av Diogenes fra Babylon, stoikeren Panaetius og grammatikeren Aristarkus fra Samothrace. Han var muligens født i Alexandria, men flyttet (eller flyktet) til Pergamon i 146 f.Kr. og bosatte seg senere i Athen.

Blant hans skrifter fantes en kommentar til litteratur av Homer, Om gudene, og et kronologisk verk, Kroniká, som omfattet perioden fra Trojas ødeleggelse og fram til forfatterens egen tid. Han ble også i sin tid tilskrevet Bibliotheke, et  berømt verk som inneholder en systematisk samling av greske sagn, men dette verket antas nå å være skrevet av en anonym Pseudo-Apollodorus i det 1. århundre.

 Referanser 

Kategori:Greske historikere fra antikken
Kategori:Greske historieforfattere fra oldtiden
Kategori:Fødsler i 180-årene f.Kr.
Kategori:Dødsår ukjent
Kategori:Dødsfall i 110-årene f.Kr.